**PROJEKT - PRÍPRAVKA TALENTOVANEJ MLÁDEŽE**

Projekt - Prípravka talentovanej mládeže – PTM vznikol na základe potreby  podchytenia talentovaných detí z bedmintonových klubov na Slovensku. Často sa stretávame v juniorskej reprezentácii s mnohými nedostatkami v oblasti úderovej techniky a pohybu hráča. Cieľom PTM je okrem budovania pozitívneho vzťahu k športu / bedmintonu / pomoc pri rozvoji jednotlivých bedmintonových zručností hráčov. Hlavnou úlohou PTM je rozvoj športovej zručnosti , nasmerovanie jednotlivých trénerov k správnemu vedeniu talentovanej mládeže v oblasti techniky a pohybu v bedmintone.

Projekt sa týka talentovaných detí vo veku od 9 – 13 rokov.

Prípravka talentovanej mládeže bude základným útvarom v starostlivosti o talentovanú mládež .

Základnými činnosťami PTM bude:

* výber talentovaných detí 1 až 2 x ročne v prípade podľa potreby avšak s max. počtom 20
* organizovanie spoločných sústredení - 3 dňových aj s klubovými trénermi min. 5 x ročne
* spolupráca vedúce trénera PTM s klubovými trénermi
* vzdelávanie sa hlavného trénera PTM , účasť na trénerských seminároch
* užší výber detí na minimálne 1 zahraničný výjazd / Maďarsko - Nation to Nation /

Prípravka talentovanej mládeže bude zriadená pod SZBe a jej chod bude finančne podporovaný SZBe.

SZBe by finančne podporil:

* spoločné sústredenia PTM , kde by uhrádzal náklady na :
* ubytovanie hráčov PTM / túto položku sme na VV škrtli, hráči si budú hradiť náklady na ubytovanie sami /
* halu
* košíky
* odmenu trénerom
* výjazd na Nation to Nation v počte 3 + 3 hráči + tréner